Завръщането на Персефона, Каръл Пирсън
Завръщането на Персефона, Каръл Пирсън
--------------------------------------


 

***Завръщането на Персефона*** е проникновен модерен манифест, насочен към героинята у всяка жена, представящ мощни стратегии за съграждането на по-щастлив и по-пълноценен живот, почерпени от архетиповете в старогръцките митове за Деметра и Персефона.

***Героят в теб*** – станалата вече класическа книга, публикувана в български превод от ИК „Кибеа“, на прочутата изследователка на архетиповете и дълбинната психология Каръл Пирсън помогна на стотици хиляди хора да обогатят живота си, като им показа как да черпят от мощта на архетиповете. Но съвременната епоха на професионално и семейно напрежение, постоянна комуникация и подновен дебат как да „имаме всичко“ изправя съвременните жени пред нови, непознати предизвикателства. Сега Пирсън се опира на фундаменталното си разбиране за непреходната сила на мита като катализатор на вътрешната трансформация и поднася на читателя своята нова визия как да посрещаме днешните предизвикателства и да се издигнем над тях. Дава ни напътствия как да предприемем смело пътуване на себеоткривателство, как да събудим и да впрегнем архетиповете на Деметра и Персефона – също и на Зевс и Дионис – за да ни служат в живота, като ни вдъхва силата да откриваме неподозираните възможности, с които сме заобиколени. Авторката съчетава митове, мъдрост и прецизни психологически прозрения, приложени към живота на съвременния човек за постигането на мощно трансформиращо въздействие. Притежаваме силата да променяме себе си и своя свят.

КАРЪЛ ПИРСЪН, доктор по философия и доктор по богословие, е световноизвестен авторитет в областта на архетиповете и тяхното приложение във всекидневния живот и работа. Чрез развиване на наративната интелигентност нейната работа подпомага хора по цял свят да открият своето предназначение и да живеят по-пълноценен и успешен живот, както и организациите – да осъществяват по-висшето си предназначение. Най-известна е с класическите си книги *Героят в теб. Шест архетипа, с които живеем; Да пробудиш героите в теб. Дванадесет архетипа, които ни помагат да намерим себе си и да преобразим нашия свят*.

Като уважаван учен и администратор в областта на висшето образование, доктор Пирсън заема длъжността изпълнителен вицепрезидент, а след това и президент на Пасифика Граджуът Инститют – институт за магистърски и докторски програми в областта на дълбинната психология. Преди това преподава лидерство в Школата по публични политики при Университета в Мериленд и е директор на Академията по лидерство „Джеймс Макгрегър Бърнс“.

Понастоящем доктор Пирсън е автор, говорител, водещ семинари и консултант с частна практика. В тази своя роля тя служи като партньор за размисъл на лидери и лидерски екипи на организации в нестопанския, образователния, политическия и правителствения сектор, както и вътрешната героиня.

www.herowithin.com.

Можете да следите доктор Пирсън и в linkedin

(www.linkedin.com/pub/carol-pearson/21/81a/a4a);

facebook: carol s. pearson, phd; и twitter (@carolspearson).